b"\n_START_ARTICLE_\nTautavel\n_START_SECTION_\nGeografi\n_START_PARAGRAPH_\nTautavel ligger i den nordlige del af departementet i Agly-dalen i landskabet Corbi\xc3\xa8res. Verdouble, en biflod til Agly, l\xc3\xb8ber gennem byen. Mod nord ligger Corbi\xc3\xa8res vilde klipper og kl\xc3\xb8fter, mod syd og sydvest ligger Fenouill\xc3\xa8des' skovkl\xc3\xa6dte bakker og mod \xc3\xb8st Salanque-sletten. N\xc3\xa6rmeste byer er mod nord\xc3\xb8st Vingrau (6 km), mod syd\xc3\xb8st Cases-de-P\xc3\xa8ne (11 km) og mod sydvest Estagel (9 km). N\xc3\xa6rmeste st\xc3\xb8rre by er Perpignan (27 km) mod syd\xc3\xb8st.\n_START_SECTION_\nHistorie\n_START_PARAGRAPH_\nI n\xc3\xa6rheden af Tautavel ligger Arago-grotten, som siden 1963 har v\xc3\xa6ret genstand for ark\xc3\xa6ologiske udgravninger. Grotten ligger med udsigt over dalen og har beskyttet knoglerester fra forhistorisk tid. I juli 1971, efter 7 \xc3\xa5rs udgravninger, fandt et udgravningshold ledet af Henry de Lumley fragmenter af et 350.000 \xc3\xa5r gammelt menneskekranium. Tautavel-manden, som er af arten Homo heidelbergensis, var omkring 20 \xc3\xa5r gammel og m\xc3\xa5lte 160 cm._NEWLINE_Siden er resterne af yderligere 100 mennesker fra forhistorisk tid fundet. De ark\xc3\xa6ologiske rester har gjort det muligt at rekonstruere livet for en gruppe Homo heidelbergensis, som har et nomade- og j\xc3\xa6gerfolk. Grotten har formentligt v\xc3\xa6ret brugt helt fra 690.000 til 60.000 \xc3\xa5r fvt."